**Приложение I
Данни, които подлежат на мониторинг и докладване**

Част А: Данни, които подлежат на мониторинг и докладване от страна на държавите членки:

а) идентификационните номера на всички нови превозни средства, посочени в член 2, букви а) и б), които са регистрирани на територията на държавата членка;

б) наименованието на производителя;

в) марката (търговско наименование на производителя);

г) кодът за каросерията, посочен в точка 38 от сертификата за съответствие, когато е приложимо;

д) в случай на превозни средства, посочени в член 2, буква а) — информацията за силовата установка, посочена във точки 23, 23.1 и 26 от сертификата за съответствие.

Част Б: Данни, които подлежат на мониторинг и докладване от страна на производителите на тежки превозни средства:

|  |  |  |  |
| --- | --- | --- | --- |
| **Номер** | **Параметри за мониторинг** | **Източник** допълнение 1 към приложение I към Регламент [.../...] | **Описание** |
| 1 | идентификационен номер на превозно средство (VIN) | 1.1.1 | Идентификация на превозното средство и неговите компоненти |
| 2 | идентификационен номер на двигател | 1.2.1 |
| 3 | сертификационен номер CdxA (ако е приложимо) | 1.8.2 |
| 4 | идентификационен номер на предавателен механизъм | 1.3.2 |
| 5 | идентификационен номер на ос | 1.7.2 |
| 6 | сертификационен номер на гума, ос 1 | 1.9.2 |
| 7 | сертификационен номер на гума, ос 2 | 1.9.6 |
| 8 | сертификационен номер на гума, ос 3 | 1.9.10 |
| 9 | сертификационен номер на гума, ос 4 | 1.9.14 |
| 10 | категория на превозното средство  | 1.1.2 | Класификация на превозните средства |
| 11 | конфигурация на осите | 1.1.3 |
| 12 | максимална обща маса на превозното средство  | 1.1.4 |
| 13 | група на превозното средство | 1.1.5 |
| 14 | наименование на производителя | 1.1.6 | Спецификация на превозното средство и шасито |
| 15 | марка (търговско наименование на производителя) | 1.1.7 |
| 16 | коригирана действителна маса на превозното средство с консумативи  | 1.1.8 |
| 17 | номинална мощност на двигателя | 1.2.2. | Основни спецификации на двигателя |
| 18 | честота на въртене на двигателя на празен ход | 1.2.3 |
| 19 | номинална честота на въртене на двигателя | 1.2.4 |
| 20 | обем на двигателя | 1.2.5 |
| 21 | тип еталонно гориво на двигателя  | 1.2.6 |
| 22 | вариант на сертифициране, използван за създаване на CdxA (базова стойности или измерване) | 1.8.1 | Аеродинамика |
| 23 | стойност CdxA | 1.8.3 |
| 24 | наименование и адрес на производителя | — | Основни спецификации на предавателния механизъм |
| 25 | марка (търговско наименование на производителя) | — |
| 26 | вариант на сертифициране, използван за създаване на карта на загубите с инструмента за изчисляване на енергийното потребление на превозното средство (Vehicle Energy Consumption calculation Tool, VECTO)(стандартни стойности/метод 1/метод 2) | 1.3.1 |
| 27 | тип предавателен механизъм  | 1.3.3 |
| 28 | брой предавки | 1.3.4 |
| 29 | предавателно число на крайната предавка | 1.3.5 |
| 30 | забавящо устройство (да/не) | 1.3.6 |
| 31 | вал за отвеждане на мощност (да/не) | 1.3.7 |
| 32 | наименование и адрес на производителя | — | Основни спецификации на оста |
| 33 | марка (търговско наименование на производителя) | — |
| 34 | вариант на сертифициране, използван за създаване на карта на загубите с инструмента за изчисляване на енергийното потребление на превозното средство VECTO (стандартни стойности/измерване) | 1.7.1 |
| 35 | тип на оста  | 1.7.3 |
| 36 | осово отношение | 1.7.4 |
| 37 | вариант на сертифициране, използван за създаване на карта на загубите с инструмента за изчисляване на енергийното потребление на превозното средство VECTO (стандартни стойности/ измерване) | 1.6.1 | Спецификации на коничната зъбна предавка |
| 38 | отношение на коничната зъбна предавка | 1.6.2 |
| 39 | наименование и адрес на производителя | — | Основни спецификации на гумата |
| 40 | марка (търговско наименование на производителя) | — |
| 41 | размер на гумата, ос 1 | 1.9.1 |
| 42 | специфичен коефициент на съпротивление при търкаляне (КСТ) за всички гуми на ос 1 (ляво/дясно) | 1.9.3 |
| 43 | размер на гумата, ос 2 | 1.9.4 |
| 44 | сдвоена ос (да/не), ос 2  | 1.9.5 |
| 45 | КСТ за всички гуми на ос 2 (ляво/дясно) | 1.9.7 |
| 46 | размер на гумата, ос 3 | 1.9.8 |
| 47 | сдвоена ос (да/не), ос 3  | 1.9.9 |
| 48 | КСТ за всички гуми на ос 3 (ляво/дясно) | 1.9.11 |
| 49 | размер на гумата, ос 4 | 1.9.12 |
| 50 | сдвоена ос (да/не), ос 4  | 1.9.13 |
| 51 | КСТ, ос 4 (ляво/дясно)  | 1.9.15 |
| 52 | технология на охлаждащия вентилатор на двигателя (да/не, ако да — посочете типа технология) | 1.10.1 | Основни спомагателни спецификации |
| 53 | технология на помпата на кормилното устройство (да/не, ако да — посочете типа технология) | 1.10.2 |
| 54 | технология на електрическата уредба (да/не, ако да — посочете типа технология) | 1.10.3 |
| 55 | технология на пневматичната уредба (да/не, ако да — посочете типа технология) | 1.10.4 |
| 56 | профил на движението (пътуване на дълги разстояния, регионално пътуване, градско пътуване, строителство) | 2.1.1 | Параметри на математическото моделиране (за всяка комбинация профил на движение/товар/гориво) |
| 57 | натоварване (както е определено с инструмента за изчисляване на енергийното потребление на превозното средство VECTO) | 2.1.2 |
| 58 | обща маса на превозното средство при моделирането | 2.1.4 |
| 59 | средна скорост | 2.2.1 | Характеристики на движение на превозното средство (за всяка комбинация профил на движение/товар/гориво) |
| 60 | минимална моментна скорост | 2.2.2 |
| 61 | максимална моментна скорост | 2.2.3 |
| 62 | максимално отрицателно ускорение | 2.2.4 |
| 63 | максимално ускорение | 2.2.5 |
| 64 | дял на движението с пълен товар от общото време на движение | 2.2.6 |
| 65 | общ брой на смените на предавка | 2.2.7 |
| 66 | общо изминато разстояние | 2.2.8 |
| 67 | емисии на CO2 (изразени в g/km, g/t-km, g/p-km, g/m³-km) | 2.3.13—2.3.16 | Емисии на CO2 и разход на гориво (за всяка комбинация профил на движение/товар/гориво ) |
| 68 | разход на гориво (изразен в l/100km, l/t-km, l/p-km, l/m³-km, MJ/km, MJ/t-km, MJ/p-km, MJ/m³-km) | 2.3.1—2.3.12 |
| 69 | версия на инструмента за изчисляване на потреблението на енергия на превозното средство (Vehicle Energy Consumption Calculation Tool, VECTO) | 3.1.1 | Информация за софтуера и потребителя |
| 70 | дата и час на моделирането с инструмента за изчисляване на потреблението на енергия на превозното средство VECTO | 3.1.2 |
| 71 | посочване на потребителя/лиценза за инструмента за изчисляване на потреблението на енергия на превозното средство VECTO. | 3.1.3 |
| 72 | криптографски хеш | 3.1.4 |
| 73 | усъвършенствани технологии за намаляване на емисиите на CO2 | — | Технологии за намаляване на емисиите на CO2 от превозно средство |

**ПРИЛОЖЕНИЕ II**

**Докладване и управление на данни**

# Докладване от страна на държавите членки

1.1 Считано от 1 януари 2019 г., държавите членки осъществяват мониторинг на данните, определени в част А от приложение I, на база календарна година.

1.2 Данните се предават в съответствие с член 4 от звеното за контакт на компетентния орган, като се прехвърлят по електронен път към централното хранилище за данни, управлявано от ЕАОС.

Звеното за контакт уведомява Комисията и ЕАОС за предаването на данните по електронна поща на следните адреси:

[EC-CO2-HDV-IMPLEMENTATION@ec.europa.eu] и

HDV-monitoring@eea.europa.eu.

# Докладване от страна на производителите

2.1 Производителите съобщават на Комисията без забавяне и не по-късно от [31 декември 2018 г.] следната информация:

а) наименованието на производителя, посочено в сертификата за съответствие или в индивидуалния сертификат за одобрение;

б) световния код за идентифициране на производителя (World Manufacturer Identifier code — код WMI), както е посочено в Регламент (ЕС) № 19/2011 на Комисията[[1]](#footnote-2), който да се използва в идентификационните номера на нови тежки превозни средства, които ще бъдат пускани на пазара;

в) Звено за контакти, отговарящо за качването на данни в хранилището за бизнес данни на ЕАОС.

Те уведомяват Комисията незабавно за всякакви промени в горепосочената информация.

Уведомленията се изпращат на адресите, посочени в точка 1.2.

2.2 Новите производители, навлизащи на пазара, съобщават на Комисията без забавяне информацията, посочена в точка 2.1.

2.3 Считано от [1 януари 2019 г.], и за всяка следваща календарна година, всеки производител записва за всяко ново тежко превозно средство данните, определени в част Б от приложение I.

2.4 Данните, посочени в точка 2.3, се предават в съответствие с член 5, параграф 1 от звеното за контакт на производителя чрез електронно прехвърляне към хранилището за бизнес данни, управлявано от ЕАОС.

Звеното за контакт уведомява Комисията и ЕАОС за предаването на данните с електронна поща до функционалните електронни адреси, посочени в точка 1.2 от настоящото приложение.

# Обработка на данните

3.1 ЕАОС обработва данните, предадени в съответствие с точки 1.2 и 2.4, и записва обработените данни в централния регистър на данните за тежки превозни средства.

3.2 Данните, отнасящи се до превозни средства, регистрирани през предходната календарна година и вписани в регистъра, се публикуват не по-късно от [31 октомври] всяка година, считано от [2020] г., с изключение на данните, посочени в член 6, параграф 1.

3.3 Когато компетентен орган или производител открие грешки в представените данни, той незабавно уведомява за това Комисията и ЕАОС, като подава доклад за съобщаване на грешка до централното хранилище за данни или до хранилището за бизнес данни и изпраща съобщение по електронна поща на функционалните електронни адреси, посочени в точка 1.2.

3.4 Комисията, с помощта на ЕАОС, проверява съобщените грешки и, когато е целесъобразно, коригира данните в регистъра.

3.5 Комисията, с помощта на ЕАОС, предоставя електронни формати за целите на предаване на данни, както е посочено в точки 1.2 и 2.4, в разумен срок преди крайните срокове за предаване на данните.

1. Регламент (ЕС) № 19/2011 на Комисията от 11 януари 2011 г. относно изискванията за одобрение на типа на поставяните от производителя задължителни табели и на идентификационния номер на превозното средство за моторни превозни средства и техните ремаркета, и за прилагане на Регламент (ЕО) № 661/2009 на Европейския парламент и на Съвета относно изискванията за одобрение на типа по отношение на общата безопасност на моторните превозни средства, техните ремаркета и системи, компоненти и отделни технически възли, предназначени за тях (ОВ L 8, 12.1.2011 г., стр. 1). [↑](#footnote-ref-2)